rejauldu/bengali-wikipedia huggingface dataset:
মুসাফাহ বন্দর (আরবি: ميناء مصفح) হচ্ছে আবুধাবি শহরের দক্ষিণ পশ্চিমে অবস্থিত মুসাফাহ শিল্প নগরীতে অবস্থিত আবুধাবী বন্দরের একটি সমুদ্র বন্দর। গভীর পানির মুসাফাহ বন্দর এবং মুসাফাহ চ্যানেল, মুসাফাহ শিল্প এলাকার উত্তর-পশ্চিমদিকে একটি সাধারণ পণ্যবাহী টার্মিনাল এবং ৪০ কিলোমিটার দীর্ঘ বিস্তৃত নদী-সন্নিহিত শহর এলাকা যেখানে অনেক ব্যক্তিমালিকানাধীন নোঙ্গর এবং টার্মিনাল রয়েছে, এটাকে সংযুক্ত করেছে। ১৯৭২ সালে জায়েদ বন্দর প্রতিষ্ঠার পর এটা হচ্ছে এই নগরীর দ্বিতীয় বন্দর।"Sheikh Zayed Inaugurates Zayed Port", Abu Dhabi Media. Retrieved 2013-06-23  বন্দর ও চ্যানেলটি সন্নিহিত মুসাফাহ শিল্প এলাকা এবং আইসিএডি ১, আইসিএডি ২ ও আইসিএডি ৩-এর শিল্প এলাকায় সেবা প্রদান করে। নদী-সন্নিহিত শহর এলাকা বৃহৎ বৃহৎ বাণিজ্যিক ও শিল্প কোম্পানির অধীনে পরিচালিত, যেখানে ইস্পাতের কারখানা, জাহাজ নির্মাণ কারখানা, মাস্তুল নির্মাণ, উপকূলবর্তী নির্মাণস্থান এবং সরবরাহ, নদী খনন, জাহাজ নোঙ্গর ও নির্মাণ সংস্থা অন্তর্ভুক্ত রয়েছে।  মুসাফাহের উন্নয়ন  ১৯৯০ এর দশকে স্থানীয় পুনর্গঠন এবং অবকাঠামো নির্মাণের একটি নির্দিষ্ট সময়ের পরে, আবুধাবীর নিকটবর্তী শহর মুসাফাহকে একটি শিল্পকেন্দ্র হিসেবে গড়ে তুলতে আগ্রহ বৃদ্ধি পায়। ১৯৯৬ সালে, আবুধাবি সমুদ্র বন্দর কর্তৃপক্ষ মুসাফাহে একটি নতুন বন্দর নির্মাণের লক্ষে এই অঞ্চলে ২.৪ বিলিয়ন আবুধাবি দিনার উন্নয়ন প্রকল্পের পরিকল্পনা ঘোষণা করে। ১৯৯৮ সালে অফিসের জন্য প্রধানত মাঝারি আকারের ভবনগুলোকে প্রস্তাব করা হয় এবং একটি স্থানীয় থানা তৈরি করা হয়।   নতুন মুসাফাহ চ্যানেল   মুসাফাহ শিল্প বন্দর এবং পারস্য উপসাগরের মধ্যবর্তী স্থানে একটি নিরাপদ নৌচলাচল প্রণালী নির্মাণ করা হয় যাতে নৌযানসমূহের জন্য অবাধ মুক্ত জায়গা সরবরাহ করা যায়, যা $৪১১ মিলিয়ন মার্কিন ডলার (১.৫ বিলিয়ন আরব আমিরাত দিনার) ব্যয়ে গভীর পানির মুসাফাহ চ্যানেল সম্পন্ন করা হয় এবং ২০১১ সালের ফেব্রুয়ারি মাসে ছয় মিলিয়ন ঘন মিটারেরও বেশি বালি নদী খনন করার পর চ্যানেলের গভীরতা দ্বিগুণ করে আবুধাবি বন্দরের নিকট হস্তান্তর করা হয়। নতুন চ্যানেলটি বর্তমান প্রবেশ চ্যানেল থেকে মুসাফাহ শিল্প এলাকাতে প্রতিস্থাপন করা হয়। হুদায়রিয়াত দ্বীপের দক্ষিণ পশ্চিম সমুদ্রতটে অবস্থিত ৫৩ কিলোমিটার চ্যানেল, মুসাফাহ শিল্প অঞ্চল এবং ভবিষ্যতে আইসিএডি এলাকাকে উন্নত সেবা প্রদানের জন্য নির্মিত হয়েছিল।  বিপুল পরিমাণ সেবা গ্রহীতাদের পণ্যসম্ভার পরিচালনা এবং গুদামজাতকরণের জন্য বন্দরটি সুযোগ সুবিধা প্রদান করে থাকে। ২৮০ মিটার দৈর্ঘ্যের একটি নতুন টানেল মুসাফাহার সাথে এখানকার একটি বিমানবন্দরকে সংযুক্ত করেছে। মুসাফাহ প্রণালীটি মনুষ্যসৃষ্ট একটি প্রণালী, যা বৃহৎ ও জাঁকজমকপূর্ণ বর্ণের জাইপসাম স্ফটিক দ্বারা সজ্জিত। মুসাফাহ প্রণালীর পূর্বদিকের তীরগুলিতে প্লাইস্টোসিন এর ন্যায় পুনর্নির্মাণ করে বালিয়াড়ি রয়েছে, যা অসংগতভাবে হলোসিন কার্বনেটস এবং সাবখা ঢালু দ্বারা টানা হয়েছে। প্রণালীর ভেতরের প্রান্ত প্রায়  ভিতরে যা বর্তমান সময়কার উপহৃদ থেকে দূরে অবস্থিত। বন্দরের মূল ঘাটটি  লম্বা যা দুই পার্শ্বে  লম্বা রয়েছে এবং এটি  এলাকা জুড়ে অবস্থিত। বন্দরের গভীরতা  এবং নতুন মুসাফাহ চ্যানেলের সাথে সংযুক্ত করা হয়েছে (একটি চ্যানেল ডট কমের ৯ মিটার (৩০ ফুট) নিচে) যা দৈর্ঘ্যে প্রায় । আরও দেখুন   আবুধাবি, সংযুক্ত আরব আমিরাতের রাজধানী  খলিফা বন্দর,   জায়েদ বন্দর, আবুধাবি নগরীর বন্দর  তথ্যসূত্র  বিষয়শ্রেণী:সংযুক্ত আরব আমিরাতের বন্দর বিষয়শ্রেণী:সংযুক্ত আরব আমিরাতের বন্দর ও পোতাশ্রয়
জ্যোতির্বিদ্যার একক বা মহাকাশীয় একক (, সংক্ষেপে AU বা au বা a.u. বা কখনো ua) দৈর্ঘ্যের একটি একক। এটি সূর্য ও পৃথিবীর মধ্যকার গড় দূরত্বের প্রায় সমান। অতীতে পৃথিবীর অপসূর ও অনুসূরের গড় কে মহাকাশীয় এককের মান ধরা হলেও, AU-কে বর্তমানে সংজ্ঞায়িত করা হয় ঠিক ১৪৯ ৫৯৭ ৮৭০ ৭০০ মিটার (প্রায় ১৫০ মিলিয়ন কিলোমিটার বা ৯৩ মিলিয়ন মাইল) হিসেবে।   এককটির সংকেত নিয়ে মতভেদ আছে। ফ্রান্সের ব্যুরো আঁতেরনাসিওনাল দে পোয়াদ এ মেস্যুর "ua" ( অনুসারে) সংকেতের ব্যবহার সুপারিশ করেন , কিন্তু মার্কিন যুক্তরাষ্ট্র ও অন্যান্য ইংরেজিভাষী দেশগুলোতে উল্টোটাই বেশি প্রচলিত। আন্তর্জাতিক জ্যোতির্বৈজ্ঞানিক ইউনিয়ন "au"  এবং আন্তর্জাতিক মান আইএসও ৩১-১ (ISO 31-1) "AU"-এর ব্যবহার সুপারিশ করে।   দূরত্ব  পৃথিবীর কক্ষপথ বৃত্তাকার নয়, বরং উপবৃত্তাকার। প্রাথমিকভাবে জ্যোতির্বিদ্যার একককে এই কক্ষপথের বৃহৎ অক্ষের অর্ধেক দৈর্ঘ্য হিসেবে সংজ্ঞায়িত করা হয়। ১৯৭৬ সালে আন্তর্জাতিক জ্যোতির্বৈজ্ঞানিক ইউনিয়ন জ্যোতির্বিদ্যার এককের সুক্ষ্মতর সংজ্ঞা দেন। এই সংজ্ঞামতে সূর্য থেকে যে দূরত্বে থেকে নগণ্য ভরের একটি কণিকা অবিচলিত বৃত্তাকার কক্ষপথে ঘুরলে তার আবর্তনকাল হয় ৩৬৫.২৫৬ ৮৯৮ ৩ দিন (অর্থাৎ ১ গাউসীয় বছর) সেটিই জ্যোতির্বিদ্যার একক।   ইতিহাস  সামোসের আরিস্তার্কুস অর্ধচন্দ্র ও সূর্যের মধ্যকার কোণ পরিমাপ করেন (৮৭°) এবং এর ওপর ভিত্তি করে অনুমান করেন যে পৃথিবী থেকে সূর্যের দূরত্ব হল পৃথিবী থেকে চাঁদের দূরত্বের প্রায় ২০ গুণ। প্রকৃতপক্ষে এ অনুপাতটি প্রায় ৩৯০।  কাইসারেয়ার ইউসেবিয়ুস রচিত প্রায়েপারাতিও এভানগেলিকা অনুযায়ী এরাতোস্থেনেস পৃথিবী থেকে সূর্যের দূরত্ব হিসাব করে পান "σταδιων μυριαδας τετρακοσιας και οκτωκισμυριας" অর্থাৎ ৪,০৮০,০০০ স্তাদিয়া (ই. এইচ. গিফোর্ডের ১৯০৩ সালের অনুবাদ অনুযায়ী) কিংবা ৮০৪,০০০,০০০ স্তাদিয়া (এদুয়ার্দ দে প্লাস -এর ১৯৭৪-১৯৯১ সংস্করণ অনুযায়ী)। গ্রিক স্তাদিয়ুমের দৈর্ঘ্য ১৮৫ মিটার ধরে গণনা করলে প্রথম অনুবাদটি ৭৫৫,০০০ কিমি নির্দেশ করে, যা প্রকৃত দূরত্বের অনেক কম; কিন্তু দ্বিতীয় অনুবাদটি ১৪৯ মিলিয়ন কিমি নির্দেশ করে, যা প্রায় সঠিক।   উদাহরণ  নিচের দূরত্বগুলো আনুমানিক গড় দূরত্ব। জ্যোতিষ্কদের অন্তর্বর্তী দূরত্ব কক্ষপথ ও অন্যান্য কারণে সময়ের সাথে সাথে পরিবর্তিত হয়ে যায়।   সূর্য থেকে পৃথিবীর দূরত্ব ১.০০ ± ০.০২ AU।  চাঁদ থেকে পৃথিবীর দূরত্ব ০.০০২৬ ± ০.০০০১ AU।  সূর্য থেকে মঙ্গলগ্রহের দূরত্ব ১.৫২ ± ০.১৪ AU।  সূর্য থেকে বৃহস্পতির দূরত্ব ৫.২০ ± ০.০৫ AU।  সূর্য থেকে প্লুটোর দূরত্ব ৩৯.৫ ± ৯.৮ AU।  ৯০৩৭৭ সেডনার কক্ষপথ সূর্য থেকে ৭৬ ও ৯৪২ AU-এর মধ্যে ওঠানামা করে; সূর্য থেকে সেডনার বর্তমান (২০০৬) দূরত্ব প্রায় ৯০ AU।  নভেম্বর ২০০৫ তারিখের হিসাব অনুযায়ী ভয়েজার ১ (মানবনির্মিত সবচেয়ে দূরবর্তী বস্তু) থেকে সূর্যের দূরত্ব ৯৭ AU।  সৌরজগতের গড় ব্যাস (উর্টের মেঘকে ধরে) প্রায় ১০৫ AU।  প্রক্সিমা সেন্টরি (নিকটতম তারা) থেকে সূর্যের দূরত্ব প্রায় ২৬৮ ০০০ AU।  আর্দ্রার গড় ব্যাস প্রায় ২.৫৭ AU।  আকাশগঙা ছায়াপথের কেন্দ্র থেকে সূর্যের দূরত্ব প্রায় ১.৭×১০৯ AU।  তথ্যসূত্র   বিষয়শ্রেণী:জ্যোতির্বিজ্ঞানে ব্যবহৃত একক বিষয়শ্রেণী:দূরত্বের একক বিষয়শ্রেণী:দৈর্ঘ্যের একক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। গ্রাম সংক্রান্ত উল্লেখযোগ্যতার নীতিমালাটি শুধু বাংলাদেশ ও পশ্চিমবঙ্গের গ্রামের ক্ষেত্রে প্রযোজ্য। মেরাজ (আলাপ) ১৯:০০, ১০ ডিসেম্বর ২০১৭ (ইউটিসি) আমরুদ   – (অপসারণের প্রস্তাবনা দেখুনলগ দেখুন) () বাংলা উইকিপিডিয়া সম্প্রদায়ের আলোচনা সভার সিদ্ধান্ত অনুসারে উল্লেখযোগ্য গ্রাম ব্যতীত অন্যান্য গ্রাম সংক্রান্ত নিবন্ধ রাখার বিষয়ে বাংলা উইকিপিডিয়া সম্প্রদায় মতৈক্যে পৌছেছিলো এবং এটি একটি মীমাংসিত বিষয়। অত্র নিবন্ধটি সেই নীতিগত সিদ্ধান্তের বিপরীতে লিখিত। এখানে উল্লেখ্য যে, ইংরেজি বা অন্য কোন উইকিপিডিয়ায় কোন নিবন্ধ থাকলেই সেটি বাংলা উইকিপিডিয়ায় রাখার কোনো বাধ্য-বাধকতা নেই এবং এই বিষয়েও বাংলা উইকিপিডিয়া সম্প্রদায় ইতিপূর্বেই সিদ্ধান্তে উপনীত হয়েছিলো। Ashiq Shawon (আলাপ) ১৫:৩০, ১০ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|প্রতিটি দেশের নিজস্ব জাতীয় সংগীত রয়েছে। এটি পোলিশ জাতীয় সংগীত জাতীয় সঙ্গীত হল রাষ্ট্রীয়ভাবে স্বীকৃত গান। বিভিন্ন রাষ্ট্রীয় উপলক্ষ্যে এবং জাতীয় গুরুত্বপূর্ণ অনুষ্ঠানে এই গান গাওয়া হয় অথবা এর সঙ্গীত বাজানো হয়। জাতীয় সঙ্গীতে একটি জাতির আশা, আকাঙ্ক্ষা ও গৌরবের প্রতিফলন ঘটে। জাতীয় সঙ্গীত গাওয়ার একটি নির্দিষ্ট রীতি আছে।   ইতিহাস  ১৫৬৮ সাল থেকে ১৫৭২ সালের মধ্যে রচিত নেদারল্যান্ডসের জাতীয় সঙ্গীত ভিলহেলমাসকে সবচেয়ে পুরাতন জাতীয় সঙ্গীত ধরা হয়ে থাকে। যদিও ১৯৩২ সালে সরকারীভাবে স্বীকৃতি পায় এই জাতীয় সঙ্গীত। এশিয়া মহাদেশের সবচেয়ে পুরানো জাতীয় সঙ্গীত হল জাপানের জাতীয় সঙ্গীত কিমিগায়ো। এটি রচিত হয়েছিল ৭৯৪ সাল থেকে ১১৮৫ সালের মধ্যে। কবিতাভিত্তিক এই রচনা ১৮৮০ সালের পরে জাপানের জাতীয় সঙ্গীতের মর্যাদা পায়। বিশ্বকবি রবীন্দ্রনাথ ঠাকুর জাতীয় সঙ্গীত রচনার ক্ষেত্রে দুর্লভ সম্মানের অধিকারী। তিনি একই সঙ্গে বাংলাদেশের ও ভারতের জাতীয় সংগীতের রচয়িতা।   আরও দেখুন   বিভিন্ন দেশের জাতীয় সঙ্গীতের তালিকা  বিষয়শ্রেণী:জাতীয় সঙ্গীত বিষয়শ্রেণী:ওলন্দাজ উদ্ভাবন
ইয়ান ওয়ার্ডল (জন্ম: ২৯ জুন, ১৯৮৫) ইয়র্কশায়ারের ডিউসবারি এলাকায় জন্মগ্রহণকারী স্কটিশ ক্রিকেটার। আন্তর্জাতিক ক্রিকেট অঙ্গণে স্কটল্যান্ড ক্রিকেট দলের পক্ষে খেলছেন। ডানহাতি মিডিয়াম পেসার ও ডানহাতি ব্যাটসম্যান ওয়ার্ডল কাউন্টি ক্রিকেটে ইয়র্কশায়ার দলে প্রতিনিধিত্ব করছেন।   প্রারম্ভিক জীবন  ২০১১ সালে ইয়র্কশায়ার দলে যোগ দেন। এরপূর্বে ব্রাডফোর্ড লীগে ক্লেকহিটন ক্রিকেট ক্লাবে খেলেন। দ্বিতীয় একাদশ চ্যাম্পিয়নশীপে ইয়র্কশায়ারের দ্বিতীয় একাদশে খেলেন। জুলাই, ২০১১ সালে নটিংহ্যামশায়ারের বিপক্ষে টুয়েন্টি২০ খেলায় অভিষেক ঘটে। খেলায় তিনি ৩.১ ওভার বোলিং করে দুই উইকেট পান। এরপর তিনি আরও কয়েকটি টুয়েন্টি২০ খেলায় অংশ নিয়ে উইকেট পেলেও তার ওভারপ্রতি রান প্রদানের হার ৫.৮২। ২০১১ সালে চারটি টুয়েন্টি২০ ও কাউন্টি চ্যাম্পিয়নশীপের একটি খেলায় অংশগ্রহণ করেন। ২০১২ মৌসুমেও ইয়র্কশায়ারের পক্ষে খেলার জন্য চুক্তিবদ্ধ হন।   আন্তর্জাতিক ক্রিকেট  জুলাই, ২০১১ সালে রোজেস ম্যাচে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষিক্ত হন। খেলায় তিনি ৬৮ রান দিয়ে এক উইকেট পান। এ খেলার পর টিম ব্রেসনান আন্তর্জাতিক খেলা থেকে ফিরে আসায় তাকে দলের বাইরে রাখা হয়।   তথ্যসূত্র   বিষয়শ্রেণী:স্কটল্যান্ডীয় ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার
মারাক্কেশ (; , ) ১০৬২ খ্রিষ্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল  হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস,  কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ,  কুতুবিয়া মসজিদ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।  প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে।  ব্যুৎপত্তি নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ mur (n) akush (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।   माराकेच में वीडियो यात्रा   তথ্যসূত্র   পুস্তকতালিকা       বিষয়শ্রেণী:মরক্কোর শহর বিষয়শ্রেণী:মরোক্কোর আঞ্চলিক রাজধানী বিষয়শ্রেণী:১০৬২-এ প্রতিষ্ঠিত বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
রেশম হলেন একজন পাকিস্তানি চলচ্চিত্র এবং টেলিভিশন অভিনেত্রী এবং মডেল। তিনি পাকিস্তানি টেলিভিশনের অন্যতম সর্বোচ্চ পারিশ্রমিক প্রাপ্ত অভিনেত্রী। তিনি সঙ্গম (১৯৯৭) চলচ্চিত্রে অভিনয়ের জন্য শ্রেষ্ঠ অভিনেত্রী হিসেবে জাতীয় পুরস্কার অর্জন করেছেন। তিনি ১৯৯৫ সালে জীব চলচ্চিত্রে অভিনয়ের মধ্য চলচ্চিত্রজগতে আত্মপ্রকাশ করেছিলেন এবং ১৯৯০-এর দশকে ললিউডের একজন শীর্ষস্থানীয় অভিনেত্রী ছিলেন। তার উল্লেখযোগ্য চলচ্চিত্রের মধ্যে রয়েছে জীব (১৯৯৫), ঘুঙ্ঘট (১৯৯৬), দুপাট্টা জল রাহা হ্যায় (১৯৯৮), পাল দো পাল (১৯৯৯), এবং স্বারঙ্গি (২০১৫)। তিনি জান্নাত কি তালাশ (১৯৯৯) চলচ্চিত্রের জন্য শ্রেষ্ঠ অভিনেত্রী হিসেবে নিগার পুরস্কার পেয়েছিলেন।  চলচ্চিত্র জীবনের পাশাপাশি তিনি টেলিভিশন নাটকেও সক্রিয়। এছাড়াও, তিনি অতিপ্রাকৃত টেলিভিশন ধারাবাহিক নাগিন (২০১৭-২০১৯)-এ একজন সাপুড়ের চরিত্রেও অভিনয় করেছেন।  ২০১২ সালে ফ্রান্সে তিনি একটি ইস্টার্ন ওয়্যার বুটিক চালু করেছেন।   ব্যক্তিজীবন  রেশম একটি পাঞ্জাবি পরিবারে জন্মগ্রহণ করেছিলেন। তিনি লাহোর থেকে প্রাথমিক শিক্ষা পেয়েছিলেন এবং ম্যাট্রিক পর্যন্ত পড়াশোনা করেছেন। তিনি সাত বছর বয়সে তার মাকে হারিয়েছিলেন এবং তার বড় বোনের কাছে বড় হয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:নিগার পুরস্কার বিজয়ী বিষয়শ্রেণী:পাঞ্জাবি ব্যক্তি বিষয়শ্রেণী:প্রাইড অব পারফরম্যান্স প্রাপক
থাম্ব|নিত্রায় নিত্রা নিত্রা (স্লোভাক : নিত্রা,  , ) পশ্চিম স্লোভাকিয়ার একটি নদী। এটি কমোকা  তে ভাহ নদীতে প্রবাহিত হয়। এই নদীর  উৎপত্তি প্রিভিদযার উত্তরে মালা ফাট্রা (লেসার ফাট্রা) পর্বতমালায়। নিত্রা নদী বোজনিস, টোপোলাকানি, নিত্রা এবং নোভে জামকি শহরের মধ্য দিয়ে বয়ে গেছে। এটি ১৬৬ কিলোমিটার দীর্ঘ এবং এর বেসিনের আকার ৪৫০১কিলোমিটার।  নিত্রার পুরানো শাখা, স্টারা নিত্রা, নোভে জামকির কাছে প্রবাহিত হয় এবং কমারনোতে দানিউবের সাথে সঙ্গমের কাছাকাছি ভ্যাতে প্রবাহিত হয়।    তথ্যসূত্র  বিষয়শ্রেণী:স্লোভাকিয়ার নদী
মন্দাক্রান্তা সেন (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে পড়াশুনা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার শিক্ষায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।  পুরস্কার  ২০১৫ - তরুণ লেখকদের জন্য স্বর্ণা জয়ন্তী আকাদেমি পুরস্কার   ১৯৯৯ - আনন্দ পুরস্কার পান, "হৃদয় অবাধ্য মেয়ে" এই বইটির জন্য।   ২০০২ - আকাশ বাংলা বর্ষ সম্মান   ২০০৩ - কৃত্তিবাস পুরস্কার   বইয়ের তালিকা  অন্ত্যাক্ষরী (২০০৫)  চাঁদের গলায়ে শালা দারি (২০১৩)  দলছুট (২০০২)  বল অন্যভাবে (২০০০)  হৃদয় অবাধ্য মেয়ে (১৯৯৯)  উপন্যাস সমগ্র (২০১৩)  আফটার দ্যা লাস্ট কিস্‌ (২০১৫)  প্রেমের কবিতা (২০১৫)  কলকব্জা (২০১৪)  মাই হার্ট ইস আ আনরুলি গার্ল (২০১৬)  ছদ্ম পুরাণ  উৎসারিত আলো (২০০১)  এসবই রাতের চিহ্ন  কাশভরা বন্ধুতারা (২০০২)  ঝাঁপতাল (২০০০)  সহাবস্থান (২০০৩)   তথ্যসূত্র  বহিঃসংযোগ  তার কবিতা, মহিলা যৌনতা এবং কলকাতায় তার জীবনের উপর মন্দাক্রান্তা সেন, ARTE সংস্কৃতি (৪ই অক্টোবর ২০০৬)  বিষয়শ্রেণী:বাঙালি মহিলা কবি বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:বাঙালি লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের ব্যক্তি বিষয়শ্রেণী:বাংলা ভাষার লেখক বিষয়শ্রেণী:নারীবাদী লেখক বিষয়শ্রেণী:কলকাতার লেখক বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
রিপাবলিক টিভি হল একটি ফ্রি-টু-এয়ার ভারতীয় ডানপন্থী ইংরেজি ভাষার সংবাদ চ্যানেল যা ২০১৭ সালের মে মাসে চালু হয়। এটি অর্ণব গোস্বামী এবং রাজীব চন্দ্রশেখর দ্বারা সহ-প্রতিষ্ঠা করা হয়েছিল, তবে ২০১৯ সালের মে মাসে গোস্বামী এ চ্যানেলটির পৃষ্ঠপোষকতা ত্যাগ করেন।  রিপাবলিক টিভির বিরুদ্ধে ক্ষমতাসীন বিজেপির পক্ষে পক্ষপাতমূলক প্রতিবেদন এবং ভিন্নমতকে দমিয়ে রাখার অভিযোগ আনা হয়েছে  জাল খবর এবং ইসলামভীতি বিষয়ে চ্যানেলটির একাধিক অনুষ্ঠান বিতর্কিত হয়েছিল। এটি ভারতের টেলিকম রেগুলেটরি অথরিটি এবং নিউজ ব্রডকাস্টিং স্ট্যান্ডার্ড অথরিটি নিয়ম লঙ্ঘনের জন্য দোষী সাব্যস্ত হয়েছে। রিপাবলিক টিভির বিরুদ্ধে টিআরপি কেলেঙ্কারির অভিযোগ আনা হয়েছে। অভিযোগটি এ মূহুর্তে মুম্বাই পুলিশ তদন্ত করছে।   ইতিহাস  ২০১৬ সালের ১ নভেম্বর রিপাবলিক টিভির প্রতিষ্ঠাতা অর্ণব গোস্বামী সম্পাদকীয় পার্থক্য, স্বাধীনতার অভাব এবং নিউজরুমের রাজনীতির কারণে টাইমস নাউ চ্যানেলের সম্পাদক পদ থেকে পদত্যাগ করেন। তিনি পরবর্তীতে রিপাবলিক টিভি নামের টেলিভিশন চ্যানেল প্রতিষ্ঠার ঘোষণা দেন।  চ্যানেলটি ২০১৭ সালের ৬ মে ফ্রি-টু এয়ার টেলিভিশন চ্যানেল হিসেবে প্রতিষ্ঠিত হয়। ২০১৯ সালের ২ ফেব্রুয়ারি প্রতিষ্ঠানটি হিন্দি ভাষার টেলিভিশন চ্যানেল প্রজাতন্ত্র ও ২০২১ সালের ৭ মার্চ রিপাবলিক বাংলা নামের টেলিভিশন চ্যানেল চালু করে।   তথ্যসূত্র   বিষয়শ্রেণী:ইংরেজি ভাষার টেলিভিশন স্টেশন বিষয়শ্রেণী:টেলিভিশন স্টেশন বিষয়শ্রেণী:সংবাদ সংস্থা বিষয়শ্রেণী:টেলিভিশন নেটওয়ার্ক বিষয়শ্রেণী:২০১৭-এ প্রতিষ্ঠিত ভারতীয় কোম্পানি বিষয়শ্রেণী:মুম্বই ভিত্তিক কোম্পানি বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:ভারতে ডানপন্থী রাজনীতি
মার্সিয়া মালসার () একজন অবসরপ্রাপ্ত ব্রাজিলীয় প্যারালিম্পিক ক্রীড়াবিদ।  খেলোয়াড় জীবন ১৯৮৪ সালে মার্সিয়া প্যারালিম্পিক স্বর্ণপদক জয়ই প্রথম ব্রাজিলীয় অ্যাথলিট হন।  পরবর্তীকালে, ১৯৮৪ এবং ১৯৮৮ প্যারালিম্পিকে তিনি আরও তিনটি পদক জয় লাভ করেছিলেন, তাঁর মধ্যে ছিল দুইটি রৌপ্য পদক এবং একটি ব্রোঞ্জ পদক। । ১৯৯২ সালে প্যারালিম্পিক প্রতিযোগিতায় তিনি প্রতিদ্বন্দ্বিতা করেছিলেন। ২০১৬ সালে, রিউ দি জানেইরুতে প্যারালিম্পিক গেমসের উদ্বোধনী অনুষ্ঠানের সময় মার্সিয়াকে সম্মান দেয় প্যারালিম্পিক গেমসের সংগঠকমণ্ডলী, তাঁকে প্যারালিম্পিকের মশাল বহন করে দেওয়া হয়েছিল।   আরও পড়ুন    বহিঃসংযোগ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম
ভবানীপুর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।   আয়তন  ভবানীপুর ইউনিয়নের আয়তন ২,৬১০ একর।   প্রশাসনিক কাঠামো  ভবানীপুর ইউনিয়ন দৌলতখান উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ভবানীপুর ইউনিয়নের মোট জনসংখ্যা ৫,৯০০ জন। এর মধ্যে পুরুষ ২,৯৭০ জন এবং মহিলা ২,৯৩০ জন। মোট পরিবার ১,২০৯টি।   শিক্ষা  ২০১১ সালের আদমশুমারি অনুযায়ী ভবানীপুর ইউনিয়নের সাক্ষরতার হার ৩৩.৪%।   আরও দেখুন   দৌলতখান উপজেলা  দৌলতখান থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:দৌলতখান উপজেলার ইউনিয়ন
এটি বাংলাদেশের সাংস্কৃতিক ও ঐতিহাসিক ঐতিহ্যের বৈশিষ্ট্য সহ পুরান ঢাকার ঐতিহ্যবাহী স্থানগুলির একটি তালিকা।  উল্লেখযোগ্য ঐতিহ্যবাহী স্থান এই অঞ্চলের স্থানের তালিকা:   স্থান ছবি অবস্থান আহসান মঞ্জিলসীমানা|কেন্দ্র|220x220পিক্সেল কুমারতলী, ঢাকা, বাংলাদেশ আর্মেনীয় গির্জাসীমানা|কেন্দ্র|220x220পিক্সেল আরমানিটোলা, ঢাকা, বাংলাদেশ রূপলাল হাউজসীমানা|কেন্দ্র|220x220পিক্সেল ফরাশগঞ্জ, ঢাকা, বাংলাদেশ আজিমপুর দায়রা শরীফ খানকাহসীমানা|কেন্দ্র|200x200পিক্সেল আজিমপুর, ঢাকা, বাংলাদেশ লালবাগের কেল্লাসীমানা|কেন্দ্র|220x220পিক্সেল ঢাকা, বাংলাদেশ নর্থব্রুক হলসীমানা|কেন্দ্র|220x220পিক্সেল ঢাকা, বাংলাদেশ হোসেনি দালানসীমানা|কেন্দ্র|220x220পিক্সেল ঢাকা, বাংলাদেশ ছোট কাটারাসীমানা|কেন্দ্র|220x220পিক্সেল ঢাকা, বাংলাদেশ বড় কাটরাসীমানা|কেন্দ্র|220x220পিক্সেল ঢাকা, বাংলাদেশ বিউটি বোর্ডিংসীমানা|কেন্দ্র|220x220পিক্সেল ঢাকা, বাংলাদেশ বাহাদুর শাহ পার্কসীমানা|কেন্দ্র|220x220পিক্সেল ঢাকা, বাংলাদেশ তারা মসজিদসীমানা|কেন্দ্র|200x200পিক্সেল ঢাকা, বাংলাদেশ ঢাকেশ্বরী মন্দিরসীমানা|কেন্দ্র|200x200পিক্সেল ঢাকা, বাংলাদেশ রামকৃষ্ণ মঠ ও মিশন, ঢাকাসীমানা|কেন্দ্র|220x220পিক্সেল ঢাকা, বাংলাদেশ  আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বহিঃসংযোগ    বিষয়শ্রেণী:বাংলাদেশের ইতিহাস সম্পর্কিত তালিকা বিষয়শ্রেণী:বাংলাদেশের ভবন ও স্থাপনার তালিকা বিষয়শ্রেণী:বাংলাদেশের প্রত্নতত্ত্ব বিষয়শ্রেণী:পুরান ঢাকা
নিম্নে উয়েফা ইউরো ২০২০ বাছাইপর্ব এবং ২০২২ ফিফা বিশ্বকাপের বাছাইপর্বের ইউরোপীয় অঞ্চল, উয়েফা নেশনস লীগ, উয়েফার সংগঠিত বিভিন্ন প্রীতি ম্যাচের সম্প্রচারকের তালিকা উল্লেখ করা হয়েছে:   ২০১৮–২০২১   উয়েফা  অঞ্চলসম্প্রচারকউল্লেখআরটিএসএইচ, সুপারস্পোর্টআরটিভিই, মিডিয়াসেট এস্পানিয়া, টিএফ১, এম৬আর্মেনিয়া টিভি, শান্ত টিভিওআরএফ, ডিএজেডএনসিবিসি স্পোর্টসবেলতেলেরেডিওআরটিবিএফ, আরটিএল, মিডিয়ালান, ইলেভেন স্পোর্টসনোভা বিএইচ, স্পোর্টস ক্লাববিএনটিনোভা টিভি, স্পোর্টস ক্লাবসাইবিসি, সাইটাভিশনসিটি, স্পোর্ট১ডিসকভারি নেটওয়ার্কসইআরআর, অল মিডিয়া বাল্টিকসকেভিএফ, ডিসকভারি নেটওয়ার্কসএনইএনটিটিএফ১, এম৬, এল'একিপেজিপিবিএআরডি, জেদডিএফ, আরটিএল, ডিএজেডএনজিবিসিএপ্সিলন টিভি, কোসমোট স্পোর্টএমটিভিএ, স্পোর্ট১আরইউভি, ৩৬৫আরটিই, ভার্জিন মিডিয়া, স্কাই স্পোর্টসরেশেট ১৩, স্পোর্ট১, স্পোর্ট৫আরএআই, মিডিয়াসেট, ইলেভেন স্পোর্টসকাজস্পোর্টআরটিকে, সুপারস্পোর্টঅল মিডিয়া বাল্টিকসএসআরজি এসএসআরএলআরটি, অল মিডিয়া বাল্টিকসআরটিএল, ইলেভেন স্পোর্টসস্পোর্ট ক্লাবপিবিএসজিএমজিনোভা এম, স্পোর্ট ক্লাবএনওএস, জিগো স্পোর্টটিভি২টিভিপি, পোলস্তাতআরটিপি, স্পোর্টটিভিপ্রো টিভিম্যাচ টিভি, চ্যানেল ওয়ানসান মারিনো আরটিভি, আরএআই, মিডিয়াসেটস্পোর্ট ক্লাবআরটিভিএস, স্পোর্ট১আরটিভিস্লো, স্পোর্ট ক্লাবআরটিভিই, মিডিয়াসেট এস্পানিয়াটিভি৪এসআরজি এসএসআর, এজেড মেডিয়েন, ডিএজেডএনটিআরটিইউক্রেইনাআইটিভি, এস৪সি, স্কাই স্পোর্টস   বাকি বিশ্ব  অঞ্চলসম্প্রচারকউল্লেখঅপ্টাস স্পোর্টটার্নারআস্ত্রো সুপারস্পোর্টক্যারিবিয়ানইএসপিএনকেন্দ্রীয় আমেরিকাস্কাইসিসিটিভি, আইকিয়ি, টেন্সেন্টক্যাবল টিভি, ফ্যান্টাস্টিক টিভিভারতীয় উপমহাদেশসনি পিকচার্স নেটওয়ার্কসসুপার সকার টিভিটিডিএমআস্ত্রো সুপারস্পোর্টস্কাইমধ্যপ্রাচ্য ও উত্তর আফ্রিকাবিইন স্পোর্টসএনটিভিস্কাই নেটস্কাই স্পোর্টইএসপিএন, ইউনিভিশনদক্ষিণ আমেরিকাডিরেকটিভি স্পোর্টসএসপিওটিভিউপ-সাহারীয় আফ্রিকাকিয়িসে স্পোর্টস, সুপারস্পোর্টইলেভেন স্পোর্টসভারজিশ টিভি, টিভি ফুটবলইএসপিএন, ইউনিভিশনউজ্রেপোর্ট টিভি, ফুটবল টিভিভিটিভিক্যাব, কে+   আরও দেখুন   উয়েফা ইউরো ২০২০ সম্প্রচার স্বত্ব   তথ্যসূত্র   বিষয়শ্রেণী:২০১৮ ফিফা বিশ্বকাপ বাছাইপর্ব বাছাইপর্ব
থাম্ব|282x282পিক্সেল| ৬০০ খ্রিস্টাব্দে আরব উপদ্বীপের মানচিত্র, যেখানে বিভিন্ন আরব উপজাতি এবং তাদের বসতি এলাকা দেখানো হয়েছে। লাখমিদ (হলুদ) সাসানীয় সাম্রাজ্যের অংশ হিসেবে একটি আরব রাজতন্ত্র গঠন করেছিল, যখন গাসানীদরা (লাল) রোমান সাম্রাজ্যের অংশ হিসেবে একটি আরব রাজতন্ত্র গঠন করেছিল। প্রথম বিশ্বযুদ্ধের সময় ব্রিটিশ শিক্ষাবিদ হ্যারল্ড ডিক্সন কর্তৃক প্রকাশিত একটি মানচিত্র, যা পশ্চিম এশিয়ায়, ১৯১৪ আরব উপজাতিদের উপস্থিতি দেখায়। বকর ইবনে আবদ মানাত ( আরবি : بكر بن عبد مناة) যারা বনু বকর ইবনে আবদ মানাত বা কেবল বনু বকর নামেও পরিচিত, তারা হল আরব উপদ্বীপের হেজাজ অঞ্চলে অবস্থিত একটি আরব উপজাতি। তারা কুরাইশ উপজাতি কনফেডারেশনের মায়ের দিকের অংশ এবং ৭ম শতাব্দীতে ইসলামের উত্থানের আগে কুরাইশদের প্রতিদ্বন্দ্বী ছিল। বকর ইবনে আবদ মানাতও চারটি গোত্রে বিভক্ত, যাদের সকলেই এখন প্রধানত মুসলিম।   উপজাতীয় বংশ  বকর ইবনে আবদ মানাত বকরের বংশধর, যিনি আবদ মানাত এর পুত্র, যিনি কিনানার পুত্র।  সম্পূর্ণ বংশ নিম্নরূপ; বকর ইবনে আবদ মানাত ইবনে কিনানা ইবনে খুযায়মা ইবনে মুদরিকা ইবনে ইলিয়াস ইবনে মুদার ইবনে নিজার ইবনে মাআদ ইবনে আদনান । অতএব, তারা একটি আদনানি উপজাতি এবং মুদার উপজাতি গোষ্ঠীর বংশধর।    গোষ্ঠী  বকর ইবনে আবদ মানাত-এর চারটি বংশ রয়েছে:Ibn Hazm (2014). "These are the tribes of Kinana". Jamharat Ansab al-'Arab. Al-Hakawati. ISBN 9957699148.al-Ash'ari, Abu al-Hajjaj (1990). كتاب التعريف بالأنساب والتنويه بذوي الأحساب [The Book of Defining Lineages and Praising Those of Noble Lineage] (in Arabic). Jordan: Dar Al Manar.   বনু দামরাহ  বনু দু'আল  বনু লাইথ  বনু মুদলিজ   অন্যান্য উপজাতির সাথে সম্পর্ক    খুজা'আহ  জুরহুম কাবা শরীফে হাজীদের উপর অন্যায়ভাবে কর আরোপ শুরু করার পর, বকর ইবনে আবদ মানাত বনু খুজা'আহর সাথে সহযোগিতা করে জুরহুম গোত্রকে মক্কা থেকে বিতাড়িত করেন। Mubarakpuri, Saifur Rahman (2008). The Sealed Nectar: Biography of the Noble Prophet. Dar-us-Salam Publications.  তবে পরবর্তী বছরগুলোতে, বকর মুসলিম হয়ে যাওয়া বনু খুজা'আহদের বিরুদ্ধে আগ্রাসন প্রদর্শন করেন; এটি ছিল ৬৩০ খ্রিস্টাব্দে ইসলামী নবী মুহাম্মদের নেতৃত্বে মক্কা বিজয়ের অন্যতম কারণ।    কুরাইশ  কুরাইশ এবং বকর ইবনে আবদ মানাত পরস্পর সম্পর্কিত। ইসলাম-পূর্ব যুগে তাদের মধ্যে কয়েকটি প্রতিদ্বন্দ্বিতা ছিল, যেমন যাত নাকিফের দ্বন্দ্ব, যা কুসাই ইবনে কিলাব কর্তৃক মক্কা দখলের পর কুরাইশদের বিরুদ্ধে বকরের ক্ষোভের সূত্রপাত করেছিল।    ধর্ম  বকর ইবনে আবদ মানাত দক্ষিণ আরবের বহুঈশ্বরবাদের অনুসারী ছিল। মক্কা বিজয়ের পর, বকর ইবনে আবদ মানাত বংশের বেশিরভাগই ইসলাম গ্রহণ করেন।  বকরের প্রাথমিক যুগের উল্লেখযোগ্য মুসলিমদের মধ্যে রয়েছেন আবু জর আল-গিফারী, যিনি একজন সাহাবি এবং প্রথম দিকেই ইসলাম গ্রহণ করেছিলেন। al-Ash'ari, Abu al-Hajjaj (1990). كتاب التعريف بالأنساب والتنويه بذوي الأحساب [The Book of Defining Lineages and Praising Those of Noble Lineage] (in Arabic). Jordan: Dar Al Manar. অন্যান্য মুসলিমদের মধ্যে রয়েছেন আবু ওয়াকিদ আল-লাইথি, যিনি একজন সাহাবি এবং হাদীস বর্ণনাকারীও ছিলেন।    বর্তমান  বকর ইবনে আবদ মানাত-এর বংশধররা আজও জীবিত আছেন এবং তারা কেবল আরবের হেজাজ অঞ্চলেই নয়, জর্ডান ও মিশরেও বাস করেন।   তথ্যসূত্র   বিষয়শ্রেণী:CS1 Arabic-language sources (ar) বিষয়শ্রেণী:কিনানা বিষয়শ্রেণী:সৌদি আরবের গোত্র বিষয়শ্রেণী:আরবের গোত্র বিষয়শ্রেণী:আরব গোষ্ঠী